Приключи изпълнението на АДПБФП №BG06RDNP001-7.020-0044-C01 от дата 08.01.2024г. за финансиране на проект на Община Дряново с предмет „Внедряване на мерки за енергийна ефективност в сградата на общинска администрация Дряново“ финансиран по процедура BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програма за развитие на селските райони 2014 – 2020г.

**Срок за изпълнение на проекта:**

-Начало на проекта: 08.01.2024г.

-Край на проекта: 15.09.2025г.

**Стойност на инвестицията:**

Обща стойност на проекта: 676 875.00лв., от които:

-Европейско съфинансиране: 575 343.75

-Национално съфинансиране: 101 531.25

**Описание на инвестицията:**

Проектът включва инвестиции чрез въвеждане на частични мерки за енергийна ефективност и изграждане на автономна фотоволтаична (соларна) система на покрива на сградата на Общинска администрация Дряново. Инвестицията предвижда ремонт на покриви в това число топлоизолация и изграждане на автономна фотоволтаичната централа за собствени нужди. Предвидени са и строително-монтажни работи свързани с възстановяването на първоначалното състояние в резултат на мерките за енергийна ефективност.

Като целева група по проекта се идентифицира цялото население /8313д/, тъй като инвестицията обхваща сградата в която се предоставят почти всички административни услуги в община Дряново. Инвестицията в публичната инфраструктура се явява основен фактор за осигуряване на базови услуги на месното население, в тази връзка подобряването на качеството им ще повлияе положително за качеството на живот в района. Проектното предложение ще спомогне за устойчивото социално-икономическо развитие и ще допринесе за подобряване качеството на предлаганите услуги в селския район.

С реализиране на целите и дейностите, проектът ще допринесе за намаляване на емисиите на парникови газове (в т.ч. на емисиите CO2). Прилагането на планираните енергоефективни мерки в сграда с обществена функция позволява оптимизирането на разходите за отопление и охлаждане на обекта и пренасочването на спестения финансов ресурс към други сфери от значение за икономическото и социално благосъстояние на общината.